stanford-oval/wikipedia huggingface dataset:
อโครทริป

ซีรีส์มังงะญี่ปุ่น
| --- | --- |
อโครทริป
アクロトリップ (Akuro Torippu)
แนว: สุขนาฏกรรม สาวน้อยเวทมนตร์
มังงะ
เขียนโดย: โยเนะ ซาวาตะ
สำนักพิมพ์: ชูเอชะ
สำนักพิมพ์ภาคภาษาไทย: รักพิมพ์
ในเครือ: Ribon Mascot Comics
นิตยสาร: Ribon
กลุ่มเป้าหมาย: โชโจะ
วางจำหน่ายตั้งแต่: 3 กุมภาพันธ์ พ.ศ. 2560 – 1 ธันวาคม พ.ศ. 2565
จำนวนเล่ม:  5    2
อนิเมะโทรทัศน์
กำกับโดย: อายูมุ โคตาเกะ
เขียนบทโดย: ชินอิจิ อิโนสึเมะ
ดนตรีโดย: Technoboys Pulcraft Green-Fund
สตูดิโอ: Voil
ฉาย:  2 ตุลาคม พ.ศ. 2567  –  18 ธันวาคม พ.ศ. 2567
ตอน: 12
 สถานีย่อยการ์ตูนญี่ปุ่น
อโครทริป (ญี่ปุ่น: アクロトリップ; โรมาจิ: Akuro Torippu) เป็นซีรีส์มังงะญี่ปุ่น แต่งเรื่องและวาดภาพโดยโยเนะ ซาวาตะ ตีพิมพ์ต่อเนื่องในนิตยสารมังงะโชโจะ Ribon ของสำนักพิมพ์ชูเอชะตั้งแต่เดือนกุมภาพันธ์ พ.ศ. 2560 ถึงธันวาคม พ.ศ. 2565 โดยได้รวมเล่ม (ทังโกบง) ทั้งหมด 5 เล่ม ซีรีส์ทีวีอนิเมะดัดแปลงโดยสตูดิโอ Voil ออกอากาศตั้งแต่เดือนตุลาคมถึงธันวาคม พ.ศ. 2567
สื่อตีพิมพ์ > มังงะ

อโครทริป เขียนและวาดภาพโดย โยเนะ ซาวาตะ ได้ตีพิมพ์ในนิตยสารมังงะโชโจของสำนักพิมพ์ชูเอชะ ในนิตยสาร Ribon ตั้งแต่วันที่ 3 กุมภาพันธ์ พ.ศ. 2560  ถึง 1 ธันวาคม พ.ศ. 2565 เป็นผลงานต่อเนื่องเรื่องแรกของซาวาตะ ชูเอชะ ได้รวบรวมเล่มใน(ทังโกบง) ทั้งหมด 5 เล่ม วางจำหน่ายตั้งแต่วันที่ 25 เมษายน พ.ศ. 2561 ถึง 25 มกราคม พ.ศ. 2566 สำนักพิมพ์รักพิมพ์ได้ประการเป็นผู้ถือลิขสิทธ์ในการแปลและตีพิมพ์ในฉบับภาษาไทยในวันที่ 3 มิถุนายน พ.ศ. 2567
สื่อตีพิมพ์ > มังงะ > เล่ม

| # | วันที่ออกจำหน่าย | ISBN |
| --- | --- | --- |
| 1 |  25 เมษายน พ.ศ. 2561 | 978-4-08-867498-8 |
| 2 |  25 เมษายน พ.ศ. 2562 | 978-4-08-867546-6 |
| 3 |  22 กรกฎาคม พ.ศ. 2563 | 978-4-08-867583-1 |
| 4 |  25 กุมภาพันธ์ พ.ศ. 2565 | 978-4-08-867667-8 |
| 5 |  25 มกราคม พ.ศ. 2566 | 978-4-08-867698-2 |
สื่อตีพิมพ์ > อนิเมะ

ซีรีส์อนิเมะดัดแปลงได้ประกาศเมื่อวันที่ 1 ธันวาคม พ.ศ. 2565 ผลิตโดยสตูดิโอ Voil และกำกับโดย อายูมุ โคตาเกะ โดยมีบทดูแลโดย ชินอิจิ อิโนสึเมะ การออกแบบตัวละครโดย โทชิเอะ คาวามุระ และเพลงที่แต่งโดย Technoboys Pulcraft Green-Fund ซีรีส์นี้มีออกอากาศตั้งแต่วันที่ 2 ตุลาคม ถึงวันที่ 18 ธันวาคม พ.ศ. 2567
แหล่งข้อมูลอื่น

Official manga website at Ribon (ในภาษาญี่ปุ่น)
Official anime website (ในภาษาญี่ปุ่น)
อโครทริป (มังงะ) ที่เครือข่ายข่าวอนิเมะ
จอช โอคอนเนอร์

| จอช โอคอนเนอร์ |
| --- | --- |
โอคอนเนอร์ในปี 2015
เกิด:  (1990-05-20) 20 พฤษภาคม ค.ศ. 1990 (34 ปี) เซาท์แธมป์ตัน ประเทศอังกฤษ
การศึกษา: โรงเรียนสอนละครบริสตอล โอลด์วิก (ศิลปศาสตรบัณฑิต)
อาชีพ: นักแสดง
ปีปฏิบัติงาน: 2012–ปัจจุบัน
ญาติ: จอห์น บันติ้ง (ปู่) แมเดอลีน บันติ้ง (ป้า)
จอช โอคอนเนอร์ (อังกฤษ: Josh O'Connor; เกิด 20 พฤษภาคม ค.ศ. 1990) เป็นนักแสดงชาวอังกฤษ หลังจากฝึกที่โรงเรียนการละครบริสตอลโอลด์วิคแล้ว เขารับบทนักแสดงสมทบในละครโทรทัศน์หลายเรื่อง เช่น ดอกเตอร์ฮู ในปี ค.ศ. 2013 และ Peaky Blinders ในปี ค.ศ. 2014 เขาประสบความสำเร็จจากการรับบทนำในบทของเกษตรกรเลี้ยงแกะที่ยังคงเก็บความลับในภาพยนตร์ดราม่ารักเรื่อง God's Own Country (2017) ซึ่งทำให้เขาชนะรางวัลภาพยนตร์อิสระอังกฤษ
ในปี ค.ศ. 2021 โอคอนเนอร์ได้รับรางวัลไพรม์ไทม์เอมมี และ รางวัลลูกโลกทองคำ สำหรับบทบาทของเขาในบท เจ้าชายชาลส์แห่งเวลส์ ในซีรีส์ดราม่าของเน็ตฟลิกซ์เรื่อง เดอะคราวน์ (2019–2020) หลังจากนั้นเขาได้แสดงในภาพยนตร์ดราม่าย้อนยุคเรื่อง Emma (2020) คอมเมดี้ดราม่าเรื่อง La chimera (2023) และภาพยนตร์กีฬารักเรื่อง Challengers (2024)
แหล่งข้อมูลอื่น

จอช โอคอนเนอร์ ที่อินเทอร์เน็ตมูวีเดตาเบส
จอช โอคอนเนอร์ ที่อินสตาแกรม
Josh O'Connor ที่รอตเทนโทเมโทส์
| ฐานข้อมูลการควบคุมรายการหลักฐาน  |
| --- | --- |
นานาชาติ:  ISNI  VIAF 
ประจำชาติ:  นอร์เวย์  สเปน  ฝรั่งเศส  BnF data  กาตาลุญญา  เยอรมนี  อิสราเอล  สหรัฐ  เนเธอร์แลนด์  โปแลนด์ 
อื่น ๆ:  IdRef
เยเรเมียส ฟาน ฟลีต

เยเรเมียส ฟาน ฟลีต (ดัตช์: Jeremias van Vliet; ค.ศ. 1602 - 1663 ) หรือที่คนไทยเรียกกันว่า วัน วลิต  พ่อค้าชาวเนเธอร์แลนด์ ของบริษัทดัตช์อีสต์อินเดีย  เป็นผู้อำนวยการการค้าของอีสต์อินเดียในกรุงศรีอยุธยา ในรัชสมัยสมเด็จพระเจ้าปราสาททอง ระหว่าง พ.ศ. 2176 ถึง 2185  และได้เขียนหนังสือบันทึกเกี่ยวกับประเทศไทยไว้ 5 เล่ม  เป็นภาษาดัตช์ ต่อมาได้มีผู้แปลเป็นภาษาอังกฤษ
Description of the Kingdom of Siam (การพรรณนาเรื่องราชอาณาจักรสยาม) เมื่อ พ.ศ. 2179  แปลเป็นภาษาไทยโดยกรมศิลปากร
The Short History of the Kingdom of Siam (พระราชพงศาวดารกรุงศรีอยุธยาโดยสังเขป) เมื่อต้นปี พ.ศ. 2183 แปลเป็นภาษาไทยโดย พล.ต. ม.ร.ว. ศุภวัฒย์ เกษมศรี ชื่อ "พระราชพงศาวดารกรุงศรีอยุธยา" และโดยวนาศรี สามนเสน และประเสริฐ ณ นคร ชื่อ "พระราชพงศาวดารสังเขป"
The Historical Account of the War of Succession following the death of king Pra Interajatsia, 22nd King of Ayuthian Dynasty (รายงานทางประวัติศาสตร์เกี่ยวกับสงครามสืบราชสมบัติหลังจากสมเด็จพระอินทรราชา พระเจ้าแผ่นดินองค์ที่ 22 แห่งกรุงศรีอยุธยา) เมื่อปลายปี พ.ศ. 2183 แปลเป็นภาษาไทยโดยกรมศิลปากร ตีพิมพ์ประชุมพงศาวดาร ภาคที่ 79 ชื่อ "จดหมายเหตุวันวลิต (ฉบับสมบูรณ์)"
เยเรเมียส ฟาน ฟลีต เกิดที่เมืองสกีดาม เป็นบุตรคนสุดท้องของ Eewout Huybrechtszoon และ Maritge Cornelisdochter van Vliet  ได้เดินทางออกจากเนเธอร์แลนด์ด้วยเรือ Het Wapen van Rotterdam (The Rotterdam Arms) เมื่อเดือนพฤษภาคม พ.ศ. 2171 ถึงเมืองปัตตาเวียเมื่อ พ.ศ. 2172 ก่อนจะได้รับคำสั่งให้ไปประจำที่ญี่ปุ่น ก่อนจะได้รับการเลื่อนตำแหน่งเป็นพ่อค้า ทำหน้าที่ทำการค้ากับกรุงศรีอยุธยาในปี พ.ศ. 2176 ในขณะที่อยู่ในกรุงศรีอยุธยา ฟาน ฟลีตได้มีภรรยาลับชื่อออสุต พะโค (Osoet Pegua) หญิงชาวมอญ โดยทั้งคู่มีบุตรสาว 3 คน ภายหลังเมื่อนายฟานฟลีตออกจากสยามใน พ.ศ. 2184 จึงได้มีศึกชิงลูกกัน ผลก็คือบุตรทั้งสามคนอยู่กับนางออสุตตราบจนเธอสิ้นชีวิต
หลังจากเป็นผู้อำนวยการสถานีการค้าในสยามเป็นเวลา 9 ปี เยเรเมียส ฟาน ฟลีต ได้รับการเลื่อนตำแหน่งเป็นผู้ว่าราชการเมืองมะละกา คนที่ 2 เมื่อเดือนกันยายน พ.ศ. 2185  เขาเดินทางกลับเนเธอร์แลนด์เมื่อ พ.ศ. 2190 และใช้ชีวิตที่บ้านเกิดจนเสียชีวิตเมื่อเดือนกุมภาพันธ์ พ.ศ. 2206 อายุ 61 ปี
อ้างอิงและเชิงอรรถ

1 2 3  "The Dutch in Siam: Jeremias van Vliet and the 1636 Incident at Ayutthaya" (PDF). คลังข้อมูลเก่าเก็บจากแหล่งเดิม (PDF)เมื่อ 2008-11-22. สืบค้นเมื่อ 2009-06-19.
↑  การเรียกชื่อเฉพาะ (๒)[ลิงก์เสีย], รศ. ดร.นิตยา กาญจนะวรรณ
↑  จากพิษณุโลกสู่เวียงแหง ตามรอยนเรศวรมหาราช นอกกรอบประวัติศาสตร์ “ชาตินิยม” เก็บถาวร 2007-10-27 ที่ เวย์แบ็กแมชชีน นิตยสารสารคดี, ปีที่ 22 ฉบับที่ 262, ธันวาคม 49
↑  คึกฤทธิ์ ปราโมช. กฤษฎาภินิหารอันบดบังมิได้. กรุงเทพฯ : สยามรัฐ, 2519. 104 หน้า.  ISBN 974-85680-9-7 ข้อผิดพลาดพารามิเตอร์ใน {{ISBN}}: checksum
↑  "บันทึกของ  วันวลิต  หรือ  เยเรเมียส  ฟาน  ฟลีต". คลังข้อมูลเก่าเก็บจากแหล่งเดิมเมื่อ 2009-08-04. สืบค้นเมื่อ 2009-06-20.
↑  จดหมายเหตุวันวลิต เรียกสมเด็จพระเจ้าทรงธรรมว่า พระอินทราชาเจ้าช้างเผือก
↑  สุภัตรา ภูมิประภาส (กันยายน 2552). "นางออสุต:เมียลับผู้ทรงอิทธิพลแห่งการค้าเมืองสยาม". ศิลปวัฒนธรรม 30:11, หน้า 97
พระวาทะ

พระนามหรือตำแหน่งของพระเยซูคริสต์
In principio erat verbum ความภาษาละตินของ ในปฐมกาลพระวาทะทรงดำรงอยู่ จากฉบับ Clementine Vulgate พระวรสารนักบุญยอห์น 1:1–18
ในศาสนาคริสต์ พระวาทะ (อังกฤษ: Logos ;กรีก: Λόγος, แปลตรงตัว 'คำ, คำพูด หรือเหตุผล') เป็นพระนามหรือตำแหน่งของพระเยซูคริสต์ ซึ่งทรงถูกมองในฐานะพระบุคคลที่สองในตรีเอกภาพผู้ทรงดำรงอยู่ก่อน ในพระคริสตธรรมคัมภีร์ ฉบับมาตรฐาน และพระคริสตธรรมคัมภีร์ไทย ฉบับอมตธรรมร่วมสมัย วรรคแรกของพระวรสารนักบุญยอห์นมีความว่า:
ในปฐมกาลพระวาทะทรงดำรงอยู่ และพระวาทะทรงอยู่กับพระเจ้า และพระวาทะทรงเป็นพระเจ้า
ในคำแปลเหล่านี้ คำว่า พระวาทะ เป็นคำแปลของคำภาษากรีกว่า Λόγος
บุคคลในหนังสือวิวรณ์ที่เรียกว่า "พระวาทะของพระเจ้า" ได้รับการตามเสด็จโดย "กองทัพทั้งหลายในสวรรค์" (วิวรณ์ 19:13–14)
คัมภีร์ไบเบิล > วรรณกรรมของยอห์น

สตีเวน แอล. แฮร์ริส (Stephen L. Harris) อ้างว่ายอห์นนำแนวคิดเรื่องพระวาทะของไฟโลมาปรับใช้ โดยระบุว่าพระเยซูทรงเป็นพระวาทะที่สร้างจักรวาลซึ่งมากำเนิดเป็นมนุษย์
แม้ว่าโดยทั่วไปถือว่ายอห์น 1:1 เป็นการกล่าวถึงพระวาทะเป็นครั้งแรกในพันธสัญญาใหม่ แต่มีการแย้งว่าการอ้างอิงครั้งแรกปรากฏในหนังสือวิวรณ์ ในหนังสือวิวรรณ์พระวาทะทรงถูกกล่าวถึงด้วยคำเรียกว่า "วาทะของพระเจ้า" ผู้ทรงม้าสีขาวเข้าสู่ยุทธการอารมาเกดโดนในการมาครั้งที่สอง ทรงสวมมงกุฎหลายอัน และทรงได้รับการระบุว่าเป็นกษัตริย์เหนือกษัตริย์ และเจ้านายเหนือเจ้านาย:
พระองค์ทรงฉลองพระองค์ที่ได้จุ่มในเลือด และพระนามที่เรียกพระองค์นั้นคือ "พระวาทะของพระเจ้า" ... พระองค์ทรงมีพระนามจารึกที่ฉลองพระองค์ และที่ต้นพระอูรุของพระองค์ว่า "กษัตริย์เหนือกษัตริย์ทั้งหลายและเจ้านายเหนือเจ้านายทั้งหลาย"
เนื้อหาของยอห์น 1 ได้รับการต่อยอดในจดหมายของนักบุญยอห์น ฉบับที่ 1 (1 ยอห์น) 1 ยอห์น 1 ก็กล่าวถึงปฐมกาล  (archē) และพระวาทะ (ho lógos) เช่นเดียวกับยอห์น 1:1-5 ใน 1 ยอห์น 1 ไม่ได้ระบุถึงการทรงสร้าง (ดู ยอห์น 1:3) แต่ขยายความถึงสองแนวคิดอื่นที่ปรากฏในยอห์น 1:4 คือแนวคิดเกี่ยวกับชีวิตและความสว่าง (1 ยอห์น 1:1–2, 5–7) ดังนั้นดูเหมือนว่ามีเพียงข้อความในส่วนแรกของ 1 ยอห์น 1:1 "สิ่งที่มีมาตั้งแต่ปฐมกาล" ที่กล่าวถึงพระวาทะก่อนกำเนิดเป็นมนุษย์ ส่วนที่เหลือของ 1 ยอห์น 1 บรรยายถึงพระวาทะที่กำเนิดเป็นมนุษย์:
เราขอแจ้งเกี่ยวกับสิ่งที่มีมาตั้งแต่ปฐมกาล ซึ่งเราได้ยิน ได้เห็นกับตา ได้พินิจดู และจับต้องด้วยมือของเรานั้น คือพระวาทะแห่งชีวิต
ดูเพิ่ม

เต๋า
ในปฐมกาล
พรหมัน
แหล่งข้อมูลอื่น

Logos at International Standard Bible Encyclopedia
Logos at Cyclopaedia of Biblical, Theological and Ecclesiastical Literature
The Logos at Catholic Encyclopedia
Logos, The at Jewish Encyclopedia
Kalām at Encyclopaedia of Islam
| ด ค กพระสมัญญานามของพระเยซูในพันธสัญญาใหม่ |
| --- | --- |
 กษัตริย์ของชนชาติยิว  ความสว่างของโลก  บุตรชายของพระเจ้า  บุตรมนุษย์  ผู้ทรงฤทธานุภาพสูงสุด  พระคริสต์ (พระเมสสิยาห์)  พระเมษโปดก  พระวาทะ  องค์พระผู้เป็นเจ้า (คีริออส)  อัลฟาและโอเมกา  อาดัมสุดท้าย/คนที่สอง  อาหารแห่งชีวิต 
| ด ค กเทววิทยาศาสนาคริสต์ |
| --- | --- | --- |
| หัวใจศาสนา |  ตรีเอกภาพ พระบิดา  พระบุตร  พระวิญญาณบริสุทธิ์  พระผู้ไถ่  |  |
| หลักการและเหตุผล |  บาปกำเนิด  การตกในบาป  การไถ่บาป  อารมาเกดโดน  การมาครั้งที่สอง  การพิพากษาครั้งสุดท้าย  |  |
| ปรัชญาย่อย |  มรณสักขี  บาปเจ็ดประการ  นักบุญ  |  |
| ดูเพิ่ม |  นักปราชญ์แห่งคริสตจักร  ยิว–คริสต์  |  |
หน้าต่างพระวาทะของพระเจ้าที่ St. Matthew's German Evangelical Lutheran Church ใน Charleston รัฐเซาท์แคโรไลนา
ดิว ไปด้วยกันนะ

| ดิว ไปด้วยกันนะ |
| --- | --- |
ใบปิดภาพยนตร์
กำกับ: ชูเกียรติ ศักดิ์วีระกุล
เขียนบท: ชูเกียรติ ศักดิ์วีระกุล, สรวิชญ์​ เมืองแก้ว
นักแสดงนำ: ศุกลวัฒน์ คณารศ ศดานนท์ ดุรงคเวโรจน์ ภวัต จิตต์สว่างดี ญารินดา บุนนาค ดริสา การพจน์ อาภาศิริ นิติพน วราพรรณ หงุ่ยตระกูล
กำกับภาพ: นิกร ศรีพงศ์วรกุล
ดนตรีประกอบ: ชัพวิชญ์ เต็มนิธิกุล พงศ์ธร เตชะบุญอัคโข วุฒิพล อธิพงศ์กิจ
บริษัทผู้สร้าง: ซีเจ เมเจอร์ เอ็นเตอร์เทนเม้นท์ คำม่วน-แฮปปี ฮับ สตูดิโอ ซีเจ เอ็นเตอร์เทนเมนต์ สแลป มอนสเตอร์ เอ็ม พิคเจอร์ส  
ผู้จัดจำหน่าย: ซีเจ เมเจอร์ เอ็นเตอร์เทนเม้นท์
วันฉาย: 31 ตุลาคม พ.ศ. 2562
ความยาว: 125 นาที
ประเทศ: ไทย
ภาษา: ไทย
ดิว ไปด้วยกันนะ (อังกฤษ: Dew) เป็นภาพยนตร์ไทยแนวโรแมนติก ที่ออกฉายในปี พ.ศ. 2562 กำกับและเขียนบทโดยชูเกียรติ ศักดิ์วีระกุล สร้างโดยซีเจ เมเจอร์ เอ็นเตอร์เทนเม้นท์ นำแสดงโดย ศุกลวัฒน์ คณารศ, ญารินดา บุนนาค, ภวัต จิตต์สว่างดี, ศดานนท์ ดุรงคเวโรจน์, ดริสา การพจน์, อาภาศิริ นิติพน และวราพรรณ หงุ่ยตระกูล
ดิว ไปด้วยกันนะ มีเรื่องราวเกิดขึ้น ณ ปางน้อย ปี พ.ศ. 2539 ของเด็กหนุ่มวัย 17 ปี สองคนที่ชื่อ ดิวกับภพ ที่เป็นคนใกล้ชิดกัน แต่ก็ต้องปกปิดไว้เนื่องจากสังคม ณ ตอนนั้นยังไม่ยอมรับกลุ่มบุคคลที่มีความหลากหลายทางเพศ จนเกิดเหตุการณ์ที่ทำให้ทั้งคู่ต้องแยกจากกัน จนหลังจากนั้นอีก 23 ปีถัดมา ในปี พ.ศ. 2562 ภพได้กลับมายังปางน้อยอีกครั้ง
นักแสดง

ภวัต จิตต์สว่างดี รับบท ดิว
ศดานนท์ ดุรงคเวโรจน์ รับบท ภพ
ศุกลวัฒน์ คณารศ รับบท ภพ ตอนโต
ญารินดา บุนนาค รับบท อร
ดริสา การพจน์ รับบท หลิว
พันธุ์ธัช กันคำ  รับบท ท็อป
อาภาศิริ นิติพน รับบท แม่ดิว
วราพรรณ หงุ่ยตระกูล รับบท ครูรัชนี
งานสร้าง

ชูเกียรติได้หันมาทำละครหลังจากที่กำกับภาพยนตร์เรื่อง รักแห่งสยาม จนในช่วงปี 2561 แฟนของชูเกียรติซึ่งมีส่วนร่วมในกองถ่ายด้วย ป่วยและเสียชีวิตจากโรคมะเร็งต่อมน้ำเหลือง เป็นจุดเปลี่ยนของชีวิต ทำให้เตรียมปั้นนักแสดงเพื่อทำหนังเรื่องใหม่ ซึ่งแฟนของเขาก็ยังมีส่วนร่วมในการถ่ายทำหนังเรื่อง ดิว ไปด้วยกันนะ  ด้วยเช่นกัน
ค่ายหนังซีเจ เมเจอร์ เอ็นเตอร์เทนเม้นท์ได้ให้บทภาพยนตร์ต้นฉบับกับชูเกียรติ เป็นบทภาพยนตร์เกาหลีเรื่อง Bungee Jumping of Their Own บทดั้งเดิมเป็นเรื่องราวของอดีตหนุ่มสาวที่ไม่สมหวัง  แต่ในบทที่ชูเกียรติแก้ไข เป็นเรื่องของดิวและภพ สองเด็กชายวัยมัธยมปลายในปางน้อย ชูเกียรติได้เขียนบทภาพยนตร์เรื่องนี้จากภาพส่วนหนึ่งของความทรงจำตัวเอง ที่มีทั้งความสุขสนุกสนานไปกับเสียงเพลงและงานศิลปะ  และช่วงจุดเปลี่ยนสำคัญของชีวิตที่เห็นเพื่อนที่มีความหลากหลายทางเพศต้องเปลี่ยนแปลงชีวิตตัวเอง หนังมีชื่อลำลองในช่วงแรกว่า That March ในช่วงเขียนบท ชูเกียรติได้วางคำสำคัญของหนังเรื่องนี้ว่า "เราต่างมีอดีตที่สวยงาม แล้วเราก็มีความผิดพลาดในชีวิต แต่อย่าให้มันมาฉุดรั้งเราไว้ ชีวิตมันต้องเดินไปข้างหน้า"
การคัดเลือกนักแสดง ชูเกียรติ ยืนยันที่จะเลือกศุกลวัฒน์ คณารศมารับบท ภพ ศุกลวัฒน์ยังได้ขอทีมงานเพื่อให้พบกับศดานนท์ ที่รับบท ภพตอนเด็ก เพื่อพูดคุยเรื่องจังหวะการพูดคุยให้คล้ายกัน สถานที่ถ่ายทำ ถ่ายที่ตัวเมืองจังหวัดเชียงใหม่, โรงเรียนแม่อายวิทยาคม, อำเภอฝาง
ภาพยนตร์เรื่องนี้ได้มีรอบทดสอบฉาย 2 รอบ และได้มีการเปลี่ยนแปลงแล้วถึง 7 ฉบับ เพลงประกอบที่ใช้ประกอบตัวอย่างภาพยนตร์ "I’m Not Alone" ดนตรีโดย SpringTree และขับร้องโดย Zach Holmes & Neny
งานสร้าง > เพลงประกอบ

ดีเกินไป - Smile Buffalo
...ก่อน (Acoustic Version) - Modern Dog
รบกวนมารักกัน - ทาทา ยัง
รุ้ง - OMD
...ก่อน (Cover Version) - Pchy
การตอบรับ > รายได้

ดิว ไปด้วยกันนะ ทำรายได้ทั่วประเทศในสัปดาห์แรกที่ 8.8 ล้านบาท ที่อันดับ 5 ของตารางบ็อกซ์ออฟฟิศประเทศไทย
การตอบรับ > คำวิจารณ์

เนื่องจาก ดิว ไปด้วยกันนะ เป็นการดัดแปลงบทจากภาพยนตร์เกาหลี Bungee Jumping of Their Own สนุก.คอม เขียนไว้ว่า "ชูเกียรติเลือกตัดผ่ายกเครื่องบทหนังโดยหยิบยกจุดพีคที่คอหนังต้นฉบับซูฮกมาไว้ในครึ่งเรื่องแรกแทน...แต่บทสรุป ยังดูไม่น่าเชื่อถือเท่าใดนัก" และยังพูดถึงประเด็นบาดแผลระหว่างทางเติบโตของวัยรุ่นของหนังเรื่องก่อน ๆ ของชูเกียรติ ตั้งแต่ รักแห่งสยาม, เกรียน ฟิคชั่น หรือตอนแรกของ โฮม ความรัก ความสุข ความทรงจำ ว่า "ถูกนำมาเน้นย้ำผ่านเรื่องราวของดิวและภพจนสามารถเชื่อมต่อเป็นจักรวาลหนังวัยรุ่นของมะเดี่ยวได้อย่างไม่ขัดเขินเลยทีเดียว" เดอะโมเมนตัมวิจารณ์ว่า "นี่อาจไม่ใช่หนังที่ดีที่สุดของ ชูเกียรติ แต่หนังกลับมีภาวะบางอย่างที่ทิ้งตะกอนตกค้างเอาไว้ในความอิหลักอิเหลื่อของมัน และร่องรอยเล็กน้อยเหล่านั้นทำให้เราไม่อยากมองข้ามหนังเรื่องนี้ไป"
เดอะสแตนดาร์ด เขียนวิจารณ์ว่า สิ่งที่เป็นตัวขับเคลื่อนให้ผู้ชมเชื่อในสิ่งละอันพันละน้อยที่หนังบอกเล่า คือ "‘พล็อตเรื่องในส่วนที่พิลึกพิลั่น" และชื่นชมการแสดงของศุกลวัฒน์ คณารศ ถ่ายทอดบทบาทได้ดี และชม ศดานนท์ ดุรงคเวโรจน์ ที่รับในบทภพวัยรุ่น ว่า เป็นนักแสดงที่เปล่งประกายฉายแสง "ทำให้สัมผัสได้ถึงความเปราะบางอ่อนไหวของตัวละคร" และชมงานสร้างและงานกำกับภาพที่เนรมิตเมืองสมมติทางตอนเหนือได้ชวนฝัน อะเดย์ วิจารณ์ถึงการถ่ายทอดภาพว่า "[สร้าง]องค์ประกอบของยุค 90 ทั้งหนัง เพลง และเทคโนโลยี ที่เข้ามาสร้างความรู้สึกโหยหาอดีตให้คนดูตลอดครึ่งแรก" รวมถึงความน่าสนใจคือ "จำลองภาพเหตุการณ์การปฏิบัติต่อกลุ่มคนรักร่วมเพศในอดีตให้คนดูเห็น"
การตอบรับ > รางวัล

| ผู้มอบรางวัล | สาขารางวัล | ผล |
| --- | --- | --- |
| คมชัดลึก อวอร์ด ครั้งที่ 16 | ภาพยนตร์ยอดเยี่ยม (CJ Major, คำม่วน-แฮปปี้ ฮับ เอ็นเตอร์เทนเมนท์) | เสนอชื่อเข้าชิง |
| คมชัดลึก อวอร์ด ครั้งที่ 16 | ผู้กำกับการแสดงยอดเยี่ยม (ชูเกียรติ ศักดิ์วีระกุล) | เสนอชื่อเข้าชิง |
| คมชัดลึก อวอร์ด ครั้งที่ 16 | นักแสดงนำชายยอดเยี่ยม (ศุกลวัฒน์ คณารศ) | เสนอชื่อเข้าชิง |
| คมชัดลึก อวอร์ด ครั้งที่ 16 | นักแสดงสมทบชายยอดเยี่ยม (ศดานนท์ ดุรงคเวโรจน์) | ชนะ |
| คมชัดลึก อวอร์ด ครั้งที่ 16 | นักแสดงสมทบหญิงยอดเยี่ยม (ญารินดา บุนนาค) | เสนอชื่อเข้าชิง |
| คมชัดลึก อวอร์ด ครั้งที่ 16 | บทภาพยนตร์ยอดเยี่ยม (ชูเกียรติ ศักดิ์วีระกุล) | เสนอชื่อเข้าชิง |
| รางวัลภาพยนตร์ไทย ชมรมวิจารณ์บันเทิง ครั้งที่ 28 | ภาพยนตร์ยอดเยี่ยม (CJ Major, คำม่วน-แฮปปี้ ฮับ เอ็นเตอร์เทนเมนท์) | เสนอชื่อเข้าชิง |
| รางวัลภาพยนตร์ไทย ชมรมวิจารณ์บันเทิง ครั้งที่ 28 | นักแสดงนำชายยอดเยี่ยม (ศดานนท์ ดุรงคเวโรจน์) | ชนะ |
| รางวัลภาพยนตร์ไทย ชมรมวิจารณ์บันเทิง ครั้งที่ 28 | นักแสดงนำชายยอดเยี่ยม (ศุกลวัฒน์ คณารศ) | เสนอชื่อเข้าชิง |
| รางวัลภาพยนตร์ไทย ชมรมวิจารณ์บันเทิง ครั้งที่ 28 | นักแสดงสมทบชายยอดเยี่ยม (ภวัต จิตต์สว่างดี) | ชนะ |
| รางวัลภาพยนตร์ไทย ชมรมวิจารณ์บันเทิง ครั้งที่ 28 | นักแสดงสมทบหญิงยอดเยี่ยม (ดริสา การพจน์) | เสนอชื่อเข้าชิง |
| รางวัลภาพยนตร์ไทย ชมรมวิจารณ์บันเทิง ครั้งที่ 28 | นักแสดงสมทบหญิงยอดเยี่ยม (อาภาศิริ จันทรัศมี) | เสนอชื่อเข้าชิง |
| รางวัลภาพยนตร์ไทย ชมรมวิจารณ์บันเทิง ครั้งที่ 28 | บทภาพยนตร์ยอดเยี่ยม (ชูเกียรติ ศักดิ์วีระกุล, สรวิชญ์ เมืองแก้ว) | เสนอชื่อเข้าชิง |
| รางวัลภาพยนตร์ไทย ชมรมวิจารณ์บันเทิง ครั้งที่ 28 | ดนตรีประกอบยอดเยี่ยม (ชัพวิชญ์ เต็มนิธิกุล) | เสนอชื่อเข้าชิง |
| รางวัลภาพยนตร์ไทย ชมรมวิจารณ์บันเทิง ครั้งที่ 28 | เพลงจากภาพยนตร์ยอดเยี่ยม ("รุ้ง" ประพันธ์โดย ชูเกียรติ ศักดิ์วีระกุล) | เสนอชื่อเข้าชิง |
| รางวัลสตาร์พิคส์ ครั้งที่ 17 | ภาพยนตร์ยอดเยี่ยม (CJ Major, คำม่วน-แฮปปี้ ฮับ เอ็นเตอร์เทนเมนท์) | เสนอชื่อเข้าชิง |
| รางวัลสตาร์พิคส์ ครั้งที่ 17 | นักแสดงนำชายยอดเยี่ยม (ศดานนท์ ดุรงคเวโรจน์) | ชนะ |
| รางวัลสตาร์พิคส์ ครั้งที่ 17 | นักแสดงนำชายยอดเยี่ยม (ศุกลวัฒน์ คณารศ) | เสนอชื่อเข้าชิง |
| รางวัลสตาร์พิคส์ ครั้งที่ 17 | นักแสดงสมทบหญิงยอดเยี่ยม (ดริสา การพจน์) | เสนอชื่อเข้าชิง |
| รางวัลภาพยนตร์แห่งชาติ สุพรรณหงส์ ครั้งที่ 29 ประจำปี 2562-2563 | ภาพยนตร์ยอดเยี่ยม (CJ Major, คำม่วน-แฮปปี้ ฮับ เอ็นเตอร์เทนเมนท์) | เสนอชื่อเข้าชิง |
| รางวัลภาพยนตร์แห่งชาติ สุพรรณหงส์ ครั้งที่ 29 ประจำปี 2562-2563 | ผู้กำกับภาพยนตร์ยอดเยี่ยม (ชูเกียรติ ศักดิ์วีระกุล) | เสนอชื่อเข้าชิง |
| รางวัลภาพยนตร์แห่งชาติ สุพรรณหงส์ ครั้งที่ 29 ประจำปี 2562-2563 | นักแสดงนำชายยอดเยี่ยม (ศดานนท์ ดุรงคเวโรจน์) | ชนะ |
| รางวัลภาพยนตร์แห่งชาติ สุพรรณหงส์ ครั้งที่ 29 ประจำปี 2562-2563 | นักแสดงสมทบชายยอดเยี่ยม (พันธุ์ธัช กันคำ) | เสนอชื่อเข้าชิง |
| รางวัลภาพยนตร์แห่งชาติ สุพรรณหงส์ ครั้งที่ 29 ประจำปี 2562-2563 | บทภาพยนตร์ยอดเยี่ยม (ชูเกียรติ ศักดิ์วีระกุล, สรวิชญ์ เมืองแก้ว) | เสนอชื่อเข้าชิง |
| รางวัลภาพยนตร์แห่งชาติ สุพรรณหงส์ ครั้งที่ 29 ประจำปี 2562-2563 | ถ่ายถาพยอดเยี่ยม ( นิกร ศรีพงศ์วรกุล) | เสนอชื่อเข้าชิง |
ลูกา 2

บทในพันธสัญญาใหม่
| ลูกา 2 |
| --- | --- |
← ลูกา 1ลูกา 3 →
ลูกา 2:1-7 ในฉบับพระเจ้าเจมส์ต้นฉบับ แสดงวรรค 2 ที่อยู่ในวงเล็บ
หนังสือ: พระวรสารนักบุญลูกา
หมวดหมู่: พระวรสาร
ภาคในคัมภีร์ไบเบิลคริสต์: พันธสัญญาใหม่
ลำดับในภาคของคัมภีร์ไบเบิลคริสต์: 3
ลูกา 2 (อังกฤษ: Luke 2)  เป็นบทที่ 2 ของพระวรสารนักบุญลูกาในภาคพันธสัญญาใหม่ของคัมภีร์ไบเบิลของศาสนาคริสต์ ซึ่งถือกันว่าเขียนโดยลูกาผู้นิพนธ์พระวรสาร เพื่อนร่วมทางของเปาโลอัครทูตในการเดินทางเผยแผ่ศาสนา ลูกา 2 ประกอบด้วยเรื่องราวการประสูติของพระเยซูในเบธเลเฮม, "การประกาศและการฉลองการประสูติ", การถวายพระกุมารเยซูในพระวิหารในเยรูซาเล็ม และเหตุการณ์ขณะพระองค์ทรงพระเยาว์ วรรคที่ 1-14 มักอ่านระหว่างการนมัสการในวันคริสต์มาส
ต้นฉบับ

ข้อความต้นฉบับเขียนด้วยภาษากรีกคอยนี บทนี้แบ่งออกเป็น 52 วรรค
ต้นฉบับ > พยานต้นฉบับ

ต้นฉบับบางส่วนในยุคต้นที่มีเนื้อหาของบทนี้ได้แก่:
Papyrus 4 (AD 150–175; extant verses: 1; 6–7)
Codex Vaticanus (AD 325–350; complete)
Codex Sinaiticus (330-360; complete)
Codex Bezae (~400; complete)
Codex Washingtonianus (~400; complete)
Codex Alexandrinus (400-440; complete)
Codex Ephraemi Rescriptus (~450; extant verses 1–4, 43–52)
การประสูติของพระเยซู (2:1–7)

บทความหลัก: การจดทะเบียนสำมะโนครัวของคีรินิอัส และ การประสูติของพระเยซู
พระวรสารลูกาบรรยายว่าจักรพรรดิออกัสตัสมีรับสั่งให้ทำสำมะโนประชากร ".. ทั่วทั้งแผ่นดิน" ในเวลานั้น (หรืออาจะก่อนหน้านั้น)  เป็นสมัยที่คีรินิอัสเป็นเจ้าเมืองซีเรีย จึงเป็นเหตุให้เมื่อพระเยซูใกล้จะประสูตินั้น โยเซฟและมารีย์ซึ่งอาศัยในนาซาเรธต้องเดินทางไปยังเบธเลเฮมซึ่งเป็นสถานที่ประสูติของกษัตริย์ดาวิด คัมภีร์ฉบับแปลเป็นภาษาอังกฤษหลายฉบับให้ความเห็นว่าวัตถุประสงค์ของการทำสำมะโนนั้นเพื่อที่ทุกคนจะได้รับการลงทะเบียน แต่ฉบับพระเจ้าเจมส์และฉบับอื่น ๆ ให้ความเห็นว่าเพื่อให้ทุกคนต้องเสียภาษี คัมภีร์ไบเบิลฉบับขยายความให้ความเห็นว่าเพื่อให้รวบรวมทะเบียนสำหรับการเก็บภาษี ความถูกต้องเกี่ยวกับเรื่องราวการประสูติของพระเยซูเป็นที่ถกเถียงในหมู่นักวิชาการสมัยใหม่หลายคน เนื่องจากคีรินิอัสยังไม่ได้เป็นเจ้าเมืองซีเรียจนกระทั่งปี ค.ศ. 6-7 ความคิดเห็นที่ว่าการทำสำมะโนเกิดขึ้นก่อนหน้าสมัยที่คีรินิอัสเป็นเจ้าเมืองซีเรียนั้นเสนอขึ้นโดยจอห์น นอลแลนด์ (John Nolland) นักวิชาการคัมภีร์ไบเบิล เพื่อเป็นแนวทางในการแก้ไขความยุ่งยากทางประวัติศาสตร์เกี่ยวกับเวลาเมื่อพระเยซูประสูติซึ่งเกี่ยวข้องกับการทำสำมะโนนี้
การประสูติของพระเยซู (2:1–7) > วรรค 2

ประโยคนี้มีการขนาบด้วยเครื่องหมายนขลิขิตในฐานะคำอธิบายในวงเล็บในฉบับพระเจ้าเจมส์
การประสูติของพระเยซู (2:1–7) > วรรค 3

ต้นฉบับส่วนใหญ่ระบุว่าเป็น πολιν  (polin, "เมือง") ของตน ส่วน Codex Bezae ระบุว่าเป็น πατρίδα (patrida) หรือ "บ้านเกิด" ของตน
การประสูติของพระเยซู (2:1–7) > วรรค 5

แม้ว่าความในลูกา 1:32 จะบ่งบอกว่าตัวมารีย์เองอาจจะ "มาจากเชื้อสายของดาวิด" และเบธเลเฮมก็จึงเป็น "เมืองของเธอ" แต่ความในลูกา 2:5 นั้นความหมายที่ผู้นิพนธ์พระวรสารสื่อออกมาคือมารีย์เดินทางไปยังเบธเลเฮมเพื่อติดตามสามีคู่หมั้นของเธอ เรื่องเล่าในลูกา 1 ระบุว่ามารีย์เดินทางจากนาซาเรธไปยังเมืองหนึ่งในแถบภูเขาแคว้นยูเดียเพื่อเยี่ยมเอลีซาเบธผู้เป็นลูกพี่ลูกน้องของเธอ จากนั้นจึงกลับไปยังนาซาเรธ จากนั้นจงเดินทางอีกครั้งพร้อมกับโยเซฟจากนาซาเรธไปยังเบธเลเฮม
การประสูติของพระเยซู (2:1–7) > วรรค 7

"ผ้าอ้อม" (swaddling clothes) หมายถึง "แถบผ้าลินินที่จะใช้พันรอบแขนและขาของทารกเพื่อป้องกันแขนและขา"
"รางหญ้า" (manger): หรือ "รางให้อาหารสัตว์" (feed trough)
"โรงแรม" (the inn): แปลมาจากภาษากรีก κατάλυμα kataluma ซึ่งอาจหมายถึง "ห้องรับแขก" (guest room) ในเซปทัวจินต์และต้นฉบับพันธสัญญาใหม่ คำนี้อาจหมายถึงสถานที่พักรูปแบบต่าง ๆ โยเซฟและมารีย์ตั้งใจจะไปพักกับญาติในเบธเลเฮม แต่ "ห้องรับแขก" ในบ้านเต็มเกินความจุเพราะญาติคนอื่น ๆ ทั้งหมดที่เดินทางไปยังเบธเลเฮมเพื่อทำสำมะโน เบธเลเฮมมีขนาดไม่ใหญ่นักและไม่มีสถานที่อื่น ๆ ให้พักอีก
ทูตสวรรค์และคนเลี้ยงแกะ (2:8-20)

บทความหลัก: คนเลี้ยงแกะรับสาร
จากนั้นลูกาจึงเล่าถึงเหล่าคนเลี้ยงแกะที่ดูแลฝูงแกะอยู่ใกล้เบธเลเฮม ซึ่งได้เห็นทูตสวรรค์มาเยือนแล้วบอกกับพวกเขาว่าในเบธเลเฮม "... พระผู้ช่วยให้รอดของพวกท่านคือพระคริสต์องค์พระผู้เป็นเจ้ามาประสูติที่เมืองของดาวิด (เบธเลเฮม)"
พระกุมารเยซูในพระวิหาร (2:41-50)

บทความหลัก: พระเยซูในหมู่นักปราชญ์
ดูเพิ่ม

บทของคัมภีร์ไบเบิลที่เกี่ยวข้อง: มีคาห์ 4, มีคาห์ 5, มัทธิว 2
บรรณานุกรม

Carson, D. A.; France, R. T.; Motyer, J. A.; Wenham, G. J., บ.ก. (1994). "Luke". New Bible Commentary: 21st Century Edition (4, illustrated, reprint, revised ed.). Inter-Varsity Press. ISBN 9780851106489.
แหล่งข้อมูลอื่น

ลูกา 2 - พระคริสตธรรมคัมภีร์ ฉบับมาตรฐาน
English Translation with Parallel Latin Vulgate เก็บถาวร 2020-09-26 ที่ เวย์แบ็กแมชชีน
Online Bible at GospelHall.org (ESV, KJV, Darby, American Standard Version, Bible in Basic English)
Multiple bible versions at Bible Gateway (NKJV, NIV, NRSV etc.)
| 0 | 1 | 2 |
| --- | --- | --- |
| ก่อนหน้า ลูกา 1 | บทของคัมภีร์ไบเบิล พระวรสารนักบุญลูกา | ถัดไป ลูกา 3 |
แผนที่แสดงเหตุการณ์ในการประสูติของพระเยซูที่บรรยายในพระวารสารลูกา
คำอธิบายสัญลักษณ์: 1. สารถึงมารีย์ในนาซาเรธ
2. การจดทะเบียนสำมะโนครัวของคีรินิอัส (ตามประวัติศาสตร์ดำเนินการโดยข้าหลวงแคว้นยูเดียจากซีซาเรีย)
3. โยเซฟและมารีย์เดินทางจากนาซาเรธไปเบธเลเฮม
4. การประสูติของพระเยซูในเบธเลเฮม
5. คนเลี้ยงแกะรับสาร ('ใกล้กับ' เบธเลเฮม, ลูกา 2:8 )
6. การนมัสการของคนเลี้ยงแกะในเบธเลเฮม
7. การถวายพระกุมารเยซูในพระวิหารในเยรูซาเล็ม
8. โยเซฟ มารีย์ และพระเยซูเดินทางกลับไปนาซาเรธ
การนมัสการของคนเลี้ยงแกะ โดย Carlo Crivelli (ค.ศ. 1490, Musée des Beaux-Arts de Strasbourg)
ทอง ณ บางช้าง

| พระชนก ทอง ณ บางช้าง |
| --- | --- |
เกิด: ทอง อาณาจักรอยุธยา
พิราลัย: อาณาจักรอยุธยา
ตระกูล: ณ บางช้าง
คู่สมรส: สมเด็จพระรูปศิริโสภาคย์มหานาคนารี
บุตร: 11 คน; รวมถึง สมเด็จพระอมรินทราบรมราชินี, เจ้าคุณพระราชพันธุ์นวล และเจ้าจอมมารดามา
บิดา: พร ณ บางช้าง
มารดา: ชี ณ บางช้าง
พระชนกทอง ณ บางช้าง เป็นพระชนกในสมเด็จพระอมรินทราบรมราชินี อัครชายาเดิมในพระบาทสมเด็จพระพุทธยอดฟ้าจุฬาโลกมหาราช
ประวัติ

พระชนกทอง ณ บางช้าง เกิดที่บ้านบางช้าง ตำบลอัมพวา อำเภอเมืองสมุทรสงคราม ในรัชสมัยสมเด็จพระเพทราชา เป็นบุตรของพรกับชี และเป็นหลานตาของปะขาวพลาย ต่อมาได้สืบทอดมรดกของบิดามารดาเป็นคหบดีและเป็นเศรษฐีแห่งบ้านบางช้าง มีพี่ชายและพี่สาวคือ แทน และมุก ทองสมรสกับสมเด็จพระรูปศิริโสภาคย์มหานาคนารี (พระนามเดิม สั้น) มีโอรส-ธิดาด้วยกัน 10 คน ทรงบัญญัติให้เรียกว่าเจ้าคุณพระราชพันธุ์ชั้นที่ 1 ทั้งสิ้น ได้แก่
เจ้าคุณหญิงแวน (บางแห่งว่า แว่น)
เจ้าคุณหญิงทองอยู่ สมรสกับขุนทอง มีบุตรธิดา 2 คน คือ เจ้าพระยาอรรคมหาเสนา และเจ้าจอมหงส์ ในรัชกาลที่ 1
เจ้าคุณชายชูโต (ต้นสกุลชูโต, แสง-ชูโต และ สวัสดิ์-ชูโต)
สมเด็จพระอมรินทราบรมราชินี (มีพระนามเดิมว่า นาค หรือ นาก)
เจ้าคุณชายแตง
เจ้าคุณหญิงชีโพ มีบุตรชายคนเดียวชื่อหงส์ แต่โดนจับไปเป็นเชลยและไม่ได้กลับมา
เจ้าคุณชายพู
เจ้าคุณหญิงเสม
เจ้าคุณพระราชพันธุ์นวล สมรสกับเจ้าพระยาอรรคมหาเสนา (บุนนาค) (ต้นสกุลบุนนาค)
เจ้าคุณหญิงแก้ว สมรสกับพระยาสมุทรสงคราม (ศร) (ต้นสกุล ณ บางช้าง)
และมีธิดาที่เกิดจากภรรยาอื่น คือ
เจ้าจอมมารดามา ในสมเด็จพระปฐมบรมมหาชนก
พระชนกทองถึงแก่พิราลัยในสมัยกรุงศรีอยุธยา